CELEX: 62014CN0430
Language: mt
Date: 2014-09-19 00:00:00
Title: Kawża C-430/14: Talba għal deċiżjoni preliminari mressqa mill-Augstākā tiesa (il-Latvja) fid- 19 ta’ Settembru 2014 – Valsts ieņēmumu dienests vs Artūrs Stretinskis

24.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 421/22
            
         Talba għal deċiżjoni preliminari mressqa mill-Augstākā tiesa (il-Latvja) fid-19 ta’ Settembru 2014 – Valsts ieņēmumu dienests vs Artūrs Stretinskis
   (Kawża C-430/14)
   2014/C 421/32
   Lingwa tal-kawża: il-Latvjan
   
      Qorti tar-rinviju
   
   Augstākā tiesa
   
      Partijiet fil-kawża prinċipali
   
   
      Appellanti: Valsts ieņēmumu dienests
   
      Konvenut: Artūrs Stretinskis
   
      Domandi preliminari
   
   
               1)
            
            
               L-Artikolu 143(1)(h) tar-Regolament tal-Kummissjoni Nru 2454/93 (1), tat-2 ta’ Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 (2) li jistabbilixxi il-Kodiċi Doganali Komunitarju, għandu jiġi interpretat fis-sens li din id-dispożizzjoni tirreferi mhux biss għal sitwazzjonijiet li fihom il-partijiet fi tranżazzjoni huma biss persuni fiżiċi, iżda wkoll għal sitwazzjonijiet li fihom jeżistu rabtiet familjari jew ta’ parentela bejn direttur ta’ waħda mill-partijiet – persuna ġuridika – fi tranżazzjoni u l-parti l-oħra f’din it-tranżazzjoni (persuna fiżika) jew direttur ta’ din tal-aħħar (fil-każ ta’ persuna ġuridika)?
            
         
               2)
            
            
               Fil-każ ta’ risposta affermattiva: il-qorti adita bil-kawża għandha twettaq analiżi iktar fil-fond taċ-ċirkustanzi tal-kawża sabiex tiddetermina l-influwenza reali eżerċitata mill-persuna fiżika inkwistjoni fuq il-persuna ġuridika?
            
         
      (1)  ĠU Edizzjoni Speċjali bil-Malti, Kapitolu 2, Vol. 6, p. 3.
   
      (2)  ĠU Edizzjoni Speċjali bil-Malti, Kapitolu 2, Vol. 4, p. 307.